שאלות ותשובות – בנושא הביטוח הסיעודי

|  |
| --- |
|  |
|  | 1. מהו ביטוח סיעודי?

ביטוח סיעודי מעניק למבוטח סכום כסף חודשי לאדם אשר עקב מצב בריאותו אינו יכול לבצע, בכוחות עצמו, לפחות 3 מתוך מספר פעולות בסיסיות שהן: לקום ולשכב, להתלבש ולהתפשט, להתרחץ, לאכול ולשתות, לשלוט על הסוגרים, יכולת ניידות או לאדם שהינו תשוש נפש עקב מחלת האלצהיימר או דמנציה. |  |  |
|  |
| היקף הכיסוי ותקופת הפיצוי נקבעים על ידי המבוטח, במועד ההצטרפות לביטוח ובהתאם לתנאי הפוליסה. |
|  |
|  | 1. מדוע הביטוח הסיעודי שהיה כלול בביטוח הקבוצתי דרך המעסיק מסתיים?

רשות שוק ההון ביטוח וחיסכון, במשרד האוצר החליטה על סיום הביטוח הסיעודי הקבוצתי, החל מיום 31.12.2017, מאחר ופוליסות מסוג זה אינן נותנות פתרון ביטוחי המעניק וודאות גם בהגיע המבוטח לגיל מבוגר.1. מה יקרה עם יתר הכיסויים בביטוח הקבוצתי?

כיסוי הבריאות בביטוח הקבוצתי לא משתנה, ואין שינוי בכיסויים הרחבים הכלולים בו, למעט גריעת הביטוח הסיעודי.תשלום הפרמיה בביטוח הבריאות לעובדים ובני ביתם עודכן בהתאם .1. מה האפשרויות הקיימות להמשך הביטוח הסיעודי ?

למבוטחים שהסתיים להם הביטוח הסיעודי הקבוצתי, עומדת הזכות לרכוש בחברת הביטוח בה היו מבוטחים פוליסה פרטית במסלול זהה לקיים (60 חודש), ללא בחינה של מצבם הרפואי כלומר, ללא צורך במילוי הצהרת בריאות וביצוע חיתום, ובהנחה בתעריף הפוליסה הפרטית, כפי שנקבעה בהסכם הקבוצתי.  אם יבקש המבוטח לרכוש סכום פיצוי גבוה יותר או תקופת פיצוי ארוכה יותר, מזו שניתנה לו בביטוח הקבוצתי , הוא יהיה חייב במילוי הצהרת בריאות וביצוע חיתום על כיסוי נוסף זה.1. מי זכאי להצטרף בתנאים אלו לפוליסה הפרטית ?

כל עובד ו/או בן משפחה שהיו מבוטחים בביטוח הסיעודי מסגרת הביטוח הקבוצתי, בתנאי שהגיל הביטוחי שלהם גדול מגיל 3 והם אינם נמצאים היום במצב סיעודי. **ההצטרפות בתנאים אלו, ניתנת רק אם התקבל טופס הצעה כשהוא מלא וחתום, בחברת הביטוח עד ליום** 1.7.2018**.** יובהר כי ההצטרפות לביטוח הסיעודי הפרטי תהיה רטרואקטיבית ממועד סיום הביטוח הקבוצתי, דהיינו החל מ- 1.1.2018 ובהתאם לכך תיגבה הפרמיה בפוליסה הפרטית.1. מה ההבדל בין הפוליסה הפרטית לכיסוי הסיעודי בביטוח הקבוצתי?

הביטוח הסיעודי הקבוצתי, העניק כיסוי לתקופה מוגבלת, כל עוד המבוטח הינו עובד בארגון, עד התקופה הנקובה בהסכם הקבוצתי. ביטוח סיעוד בפוליסה פרטית הינו חוזה לכל החיים בין חברת הביטוח לבין המבוטח, כאשר חברת הביטוח לא יכולה לבטל את הביטוח, אלא אם לא שולמו דמי הביטוח. ניתן לבטל את הביטוח הסיעודי הפרטי בכל עת.הביטוח הינו בפרמיה קבועה שאינה משתנה (למעט הצמדה למדד) אשר נקבעת לפי גיל ההצטרפות לפוליסה הפרטית.בהתאם, הפרמיה בגין הביטוח הפרטי הינה גבוהה משמעותית מזו ששולמה עבור הכיסוי הסיעודי, בביטוח הקבוצתי. |
|  | 1. מהם ערכי הסילוק הניתנים בפוליסה הפרטית?

ערכי סילוק הם סכומי ביטוח הנצברים החל מהשנה השלישית וכל עוד הפוליסה הפרטית הינה פעילה. אם המבוטח יבקש לבטל את הפוליסה הפרטית, כאשר נצברו לו ערכי סילוק מעל ל 600 ₪, תהפוך הפוליסה למסולקת, ויעמוד לרשות המבוטח הסכום החלקי באם יקרה לו מקרה ביטוח חלילה בעתיד.  |
| 1. מה יקרה אם לא יצטרף המבוטח לפוליסה הפרטית עד ליום 1.7.2018?

הביטוח הסיעודי יסתיים וכך גם הכיסויים מכוחו. אם יבקש העובד ו/או בן המשפחה להצטרף לביטוח הפרטי בעתיד, הזכאות תהיה כפופה להצהרת בריאות וחיתום ותעריף החברה, כפי שישתנה במועד ההצטרפות לביטוח |
|  |  |
|  | 1. איך מצטרפים לפוליסה הפרטית?

 לאחר שישלח אליך מכתב מחברת ביטוח "מגדל" ותנאי ההצטרפות האישיים  יהיה עליך למלא את טופס ההצעה שתקבל מסוכנות ביטוח "מרוז" , ולהגישו  לחברה עד ליום 1.7.2018. באפשרותך לקבל פרטים נוספים וסיוע במילוי  הטופס **בסוכנות ביטוח "מרוז" בטלפון 073-2114700** או במוקד מגדל  בטלפון 1-700-50-66-62 . **המידע האמור הוא מידע כללי בלבד ולא ישמש לקביעת החובות והזכויות עפ"י תנאי הפוליסה או ככלי לפרשנות. התנאים המחייבים הם תנאי הפוליסה בלבד ובכל מקרה של סתירה בין עלון זה לבינם, יגברו תנאי הפוליסה. האמור בעלון זה אינו תחליף לייעוץ המתחשב בצרכים המיוחדים של כל אדם.** |  |  |
|  |  |  |  |